शिवराजपुर के कमालपुर गांव निवासी बाबूलाल कुरील का पुत्र राम नरेश (28), उसकी मौसी का बेटा गोविंदनगर निवासी प्रवीन (30) तथा लाटूश रोड निवासी सोनू (27) एक बाइक पर सवार होकर शहर से लौट रहे थे। प्रत्यक्षदर्शियों के मुताबिक रविवार की रात करीब आठ बजे सामने से आ रहे वाहन की रोशनी पडऩे से बाइक सवार अनियंत्रित होकर पुल की टूटी रेलिंग से नीचे गिर गए। पुलिस टीम ने तीनों को बाहर निकाला। करीब तीस फीट नीचे नदी में पड़े पत्थरों से टकराने से गंभीर घायल युवकों को सीएचसी ले जाया गया, जहां डाक्टरों ने तीनों को मृत घोषित किया। पुलिस ने रामनरेश की जेब से मिले मोबाइल से परिजन से संपर्क कर सूचना दी।